Coleman ontken gerugte oor opkikkers | Netwerk24
25 Augustus 2019 19:39
Christian ColemanFoto: Getty Images
Die Amerikaanse naelloper sê berigte dat hy opkikkertoetse probeer ontduik het, is onwaar, en hy sal volgende maand by die Wêreldbyeenkoms aantree.
Britse koerante het die naweek berig dat hy die afgelope 12 maande drie agtereenvolgende toetse vir die gebruik van verbode middels misgeloop het.
Die Amerikaanse agentskap teen verbode middels (Usada) het hom aangekla dat hy reëls teen opkikkers oortree het deur hom nie beskikbaar te stel nie.
Usada sê hy het twee keer probeer om Coleman in die hande te kry vir 'n toets en die derde poging was deur atletiek se integriteitseenheid.
"Ek is nie iemand wat enige aanvullings of opkikkers gebruik nie, so ek is nie bekommerd om 'n opkikkertoets te ondergaan nie," sê Coleman.
Coleman (23) is die wêreld- en Olimpiese kampioen in die 100 m.
"Dit is eenvoudig nie waar nie," sê Coleman.
"Ek glo die verhoor op 4 September sal sake regstel en ek sal aan die Wêreldbyeenkoms in Doha, Katar, deelneem.